**FRANCHISE-SOPIMUS**

Tämä franchise-sopimus(jäljempänä “**Sopimus**”) on tehty [PVM] (jäljempänä ”**Voimaantulopäivä**”) seuraavien osapuolten välillä:

**OSAPUOLET**

1. [Yrityksen nimi], y-tunnus: [X], osoite: [X], sähköposti: [X] (jäljempänä “**Franchise-antaja**”); ja
2. **[**Yrityksen nimi**],** y-tunnus: [X], osoite: [X], sähköposti: [X] (jäljempänä “**Franchise-yrittäjä**”).

1) – 2) jäljempänä yhdessä “**Osapuolet**” ja erikseen “**Osapuoli**”.

# SOPIMUKSEN TAUSTA JA TARKOITUS

* 1. Franchise-antaja on kehittänyt palvelukonseptin – (jäljempänä ”**Konsepti**”) ja on tehnyt tunnetuksi Konseptiin liittyvät Tavaramerkit. “**Tavaramerkit**” tarkoittaa Franchise-antajan omistamia ja Franchise-yrittäjän käyttöön tämän Sopimuksen mukaisesti tarjoamia rekisteröityjä tai rekisteröimättömiä tavaramerkkejä, tunnuksia, malleja, symboleita, toiminimiä, grafiikkaa, iskulauseita ja brändielementtejä, mukaan lukien merkit -.
	2. Franchise-yrittäjä haluaa harjoittaa Konseptin ja Tavaramerkkien mukaista liiketoimintaa [Maat] (jäljempänä “**Alue**”).

# FRANCHISE-OIKEUDEN MYÖNTÄMINEN

* 1. Franchise-antaja myöntää Franchise-yrittäjälle tämän Sopimuksen mukaisen oikeuden käyttää Tavaramerkkejä ja harjoittaa Konseptin mukaista liiketoimintaa Alueella tämän Sopimuksen voimassaoloaikana. Franchise-yrittäjällä ei ole oikeutta siirtää tai luovuttaa kolmansille osapuolille mitään tällä Sopimuksella myönnettyjä oikeuksia kokonaisuudessaan tai osittain.
	2. Mikään tässä Sopimuksessa sovittu ei rajoita Franchise-antajan oikeutta käyttää Konseptia tai Tavaramerkkejä omassa toiminnassaan, tytäryhtiöidensä toiminnassa tai nimeämästä muita franchise-yrittäjiä tai lisenssinhaltijoita.
	3. Tässä Sopimuksessa Franchise-yrittäjälle myönnettyjen oikeuksien voimassaolo edellyttää seuraavaa:
1. Tavaramerkit ja Konsepti ovat Franchise-antajan omaisuutta maailmanlaajuisesti; ja
2. Franchise-yrittäjä ei saa käyttää Tavaramerkkejä tai Konseptia tavalla, joka vahingoittaa Tavaramerkkien tai Konseptin arvoa tai vaikuttaa Franchise-antajan oikeuksiin; ja
3. Jos Franchise-yrittäjä haluaa laajentaa Aluetta, Osapuolten on sovittava tällaisesta Alueen laajentamisesta etukäteen kirjallisesti.

# KONSEPTI

* 1. Konsepti ja siihen liittyvät ohjeistukset ja säännöt on esitetty Liitteessä 1.
	2. Franchise-yrittäjä takaa, että on tutustunut ennen tämän Sopimuksen allekirjoittamista Liitteeseen 1 on ymmärtänyt sen sisällön, sekä suostuu noudattamaan Liitettä 1 harjoittaessaan tämän Sopimuksen nojalla Konseptin mukaista liiketoimintaa.
	3. Franchise-yrittäjällä ei ole oikeutta poiketa Konseptista eikä oikeutta muokata, kääntää tai muuttaa Konseptia tai Tavaramerkkejä ilman Franchise-antajan etukäteen antamaa suostumusta.

# TAVARAMERKIT

* 1. Franchise-antaja myöntää Franchise-yrittäjälle tämän Sopimuksen mukaisen oikeuden käyttää Tavaramerkkejä Konseptin mukaisen liiketoiminnan harjoittamisen ja siihen liittyvän markkinoinnin ja mainonnan yhteydessä.
	2. Franchise-yrittäjä tiedostaa ja hyväksyy, ettei tällä ole oikeutta käyttää Tavaramerkkejä osana toista tavaramerkkiä, mallia, logoa, verkkotunnusta, sähköpostiosoitetta tai Franchise-yrittäjän yrityksen nimeä tai toiminimeä missään päin maailmaa.
	3. Franchise-yrittäjällä ei ole oikeutta rekisteröidä tai hakea rekisteröintiä millekään tavaramerkille, mallille, logolle, verkkotunnukselle, sähköpostiosoitteelle tai sosiaalisen median tunnukselle, joka sisältää tai on kokonaan tai osittain yhteneväinen tai sekoitettavissa Franchise-antajan käyttämiin Tavaramerkkeihin, muihin merkkeihin, nimiin tai tunnuksiin. Jos Franchise-yrittäjälle myönnetään oikeus hallinnoida ja/tai rekisteröidä verkkotunnus tai sosiaalisen median tunnukset Franchise-antajan puolesta, Franchise-yrittäjä on velvollinen käyttämään sellaisia tilejä Franchise-antajan ohjeistusten mukaisesti sekä luovuttamaan kaikki käyttöoikeudet ja tunnukset välittömästi Franchise-antajalle tämän Sopimuksen päättyessä tai Franchise-antajan niin pyytäessä, sekä allekirjoittamaan kaikki tarvittavat asiakirjat siirron toteuttamiseksi.
	4. Tässä Sopimuksessa sovittuja Tavaramerkkejä koskevia säännöksiä sovelletaan vastaavasti sellaiseen nimeen tai nimiin ja/tai tunnuksiin, joita Franchise-antaja mahdollisesti alkaa käyttää nykyisten nimien ja/tai tunnusten rinnalla tai sijasta. Mahdolliset nimien tai tunnusten muutokset eivät muuten vaikuta tämän Sopimuksen ehtoihin.

# IMMATERIAALIOIKEUDET

* 1. Kaikki oikeudet tekijänoikeuksiin, lähioikeuksiin, patentteihin, tavaramerkkeihin, mallioikeuksiin, goodwill-arvoon, luettelo- ja tietokantasuojaan sekä muihin vastaaviin oikeuksiin (sekä rekisteröityihin ja ei-rekisteröityihin) sekä edellä mainittujen oikeuksien hakemukset samoin kuin tietotaito, keksinnöt ja liikesalaisuudet liittyen Tavaramerkkeihin ja Konseptiin kuuluvat yksinomaan Franchise-antajalle. Ellei tässä Sopimuksessa ole nimenomaisesti toisin sovittu, Sopimuksella ei myönnetä Franchise-antajan oikeuksia Tavaramerkkeihin tai Konseptiin Franchise-yrittäjälle. Franchise-yrittäjällä ei ole oikeutta kopioida, jäljentää, jakaa tai mallintaa Konseptia muuhun kuin tämän Sopimuksen tarkoitukseen.
	2. Franchise-yrittäjä tunnistaa Tavaramerkkien Konseptin erottamiskyvyn, voimassaolon, omaperäisyyden ja goodwill-arvon ja sitoutuu olemaan riitauttamatta, kyseenalaistamatta, loukkaamatta tai dilutoimatta edellä mainittuja tai Franchise-antajan oikeutta edellä mainittuihin. Franchise-yrittäjä takaa, ettei se tule vaatimaan itselleen oikeutta Tavaramerkkien tai Konseptin goodwill-arvoon, maineeseen tai tunnettuuteen millään perusteella, kuten sen perusteella, että Franchise-yrittäjä on edellä mainittuja franchise-saajana käyttänyt.
	3. Franchise-antajalla on oikeus antaa sitovia määräyksiä koskien Tavaramerkkien ja Konseptin käyttöä.
	4. Franchise-yrittäjän tulee viipymättä ilmoittaa Franchise-antajalle kaikista Tavaramerkkiä tai Konseptia koskevista loukkauksista Alueella. Franchise-antaja yksin tekee päätöksen siitä, ryhtyykö Franchise-antaja oikeudellisiin toimenpiteisiin Tavaramerkkiä tai Konseptia loukannutta tahoa vastaan. Franchise-yrittäjä ei saa ryhtyä oikeudellisiin toimenpiteisiin tai esittää kolmansille väitteitä ilman Franchise-antajan kirjallista lupaa. Franchise-antaja ja Franchise-yrittäjä tekevät yhteistyötä ja avustavat toisiaan kanteissa, oikeudellisissa toimenpiteissä ja vaatimuksissa, jotka koskevat Tavaramerkkien ja Konseptin oikeuksien loukkauksia.
	5. Kaikki Franchise-yrittäjän Aluetta varten tuottamien markkinointimateriaalien ja muiden Konseptia koskevien materiaalien immateriaalioikeudet (ml. oikeus muuttaa ja luovuttaa edelleen oikeutensa) ovat Franchise-antajan omaisuutta ja siirtyvät automaattisesti Franchise-antajalle niiden syntyhetkellä (mm. lokalisaatiot). Franchise-yrittäjä vastaa siitä, että tämä on hankkinut kaikki tarvittavat oikeudet ja luvat työntekijöiltään ja kolmansilta näiden oikeuksien siirtämiseksi Franchise-antajalle.

# VÄHIMMÄISTAVOITTEET

* 1. Osapuolet sopivat seuraavista Vähimmäistavoitteista (“**Vähimmäistavoitteet**”):
	2. Franchise-yrittäjän tulee - [MÄÄRÄ] Alueella [PVM] mennessä; ja
	3. - [MÄÄRÄ] - per jokainen Sopimuksen voimassaolovuosi.
	4. Jos tämän Sopimuksen voimassaolovuoden päättyessä kyseisen vuoden Vähimmäistavoitetta ei ole saavutettu, Franchise-antajalla on oikeus irtisanoa tämä Sopimus 30 päivän irtisanomisajalla. Irtisanomisilmoitus on annettava kirjallisesti viimeistään, kun 2 kuukautta on kulunut Sopimuksen meneillään olevan voimassaolovuoden päättymisestä.

# MAKSUT

* 1. Franchise-yrittäjän tulee maksaa Franchise-antajalle seuraavat kertakorvaukset tämän Sopimuksen mukaisista oikeuksista ja Franchise-antajan tarjoamista palveluista:
	2. **Aloitusmaksu** [X] EUR; ja
	3. **Uudistamismaksu** [X] EUR.
	4. Franchise-yrittäjän tulee maksaa Franchise-antajalle seuraavat rojaltit tämän Sopimuksen mukaisista oikeuksista ja Franchise-antajan tarjoamista palveluista:
	5. **Franchise-komissio** - % jokaisen tämän Sopimuksen piiriin kuuluvan tuotteen/palvelun myynnistä (pois lukien ALV); ja

# MAKSUEHDOT

* 1. Maksut laskutetaan Franchise-yrittäjältä kuukausittain jälkikäteen kunkin laskutettavan kuukauden jälkeen. Maksu tapahtuu Franchise-antajan esittämää laskua vastaan. Laskujen maksuehto on 14 vuorokautta netto laskun päiväyksestä.
	2. Mikäli Franchise-yrittäjän maksu on yli 30 päivää maksamatta Franchise-antajan kirjallisen maksuhuomautuksen jälkeen, Franchise-antajalla on oikeus päättää tämä Sopimus päättymään välittömästi. Erääntyneille maksuille lasketaan korkolain mukaista viivästyskorkoa, kunnes koko erääntynyt summa on maksettu.
	3. Kaikki tässä Sopimuksessa mainitut hinnat ovat arvonlisäverottomia (alv 0 %). Verot ja mahdolliset muut soveltuvat julkiset maksut tai luottolaitosten maksut lisätään tässä Sopimuksessa mainittuihin summiin ja laskutetaan Franchise-yrittäjältä.

# SALASSAPITO JA KILPAILUKIELTO

* 1. Osapuolet sitoutuvat pitämään salassa ja luottamuksellisina kaikki toiselta Osapuolelta saamansa missä tahansa muodossa olevat Osapuolen aineistot ja tiedot, jotka on merkitty luottamukselliseksi tai jotka on sellaisiksi ymmärrettävä (jäljempänä ”**Luottamukselliset tiedot**”). Toisen Osapuolen Luottamuksellisiin tietoihin tulee olla pääsy vain niillä Osapuolen henkilöillä, työntekijöillä, konsulteilla ja muilla vastaavilla tahoilla, joiden tulee päästä käsiksi tällaiseen tietoon. Osapuolten tulee varmistaa, että sellaiset henkilöt, jotka vastaanottavat Luottamuksellista tietoa ovat tietoisia materiaalin luottamuksellisuudesta ja ovat sitoutuneet tämän Sopimuksen mukaisiin salassapitovelvoitteisiin. Osapuolet ovat vastuussa työntekijöidensä, konsulttiensa tai muiden organisaationsa kuuluvien henkilöiden tekemästä sopimusrikkomuksesta.
	2. Luottamuksellista tietoa Franchise-antajan liiketoimintaan liittyvä tieto, riippumatta siitä onko tieto merkitty salassa pidettäväksi vai ei. Tällaista tietoa on muun muassa data, tietotaito, strategiat, taloustiedot, mallit, keksinnöt, teknologia, prosessit, työkalut, hinnoittelu, maksut, dokumentit, tutkimus- ja kehitystyö, liikesalaisuudet tai muu liiketoimintaan liittyvä tieto missä muodossa tahansa.
	3. Franchise-yrittäjä vakuuttaa, ettei se harjoita liiketoimintaa, joka suoraan tai epäsuorasti kilpailee Konseptin kanssa ja ettei Franchise-yrittäjä suoraan tai epäsuorasti houkuttele, yritä houkutella tai palkkaa ketään Franchise-antajan työntekijöistä tämän Sopimuksen voimassaoloaikana ja kaksitoista (12) kuukautta tämän Sopimuksen päättymisen, irtisanomisen tai sopimuksen siirron jälkeen.
	4. Tässä Sopimuksen kohdassa 10 mainitut vastuut ja velvoitteet jäävät voimaan tämän Sopimuksen päättymisen tai irtisanomisen jälkeen.

# SOPIMUKSEN VOIMASSAOLO JA PÄÄTTYMINEN

* 1. Tämä Sopimus astuu voimaan sopimuksen Voimaantulopäivänä, kun se on asianmukaisesti molempien Osapuolten puolesta allekirjoitettu. Tämä sopimus on voimassa määräaikaisena [PVM] asti, minkä jälkeen Sopimus päättyy ilman eri ilmoitusta, elleivät Osapuolet uusi Sopimusta ennen määräaikaisen jakson päättymistä.
	2. Sopimus voidaan päättää välittömin vaikutuksin ilmoittamalla siitä kirjallisesti toiselle Osapuolelle, jos: (i) toinen Osapuoli lopettaa toimintansa, asetetaan konkurssiin, todetaan maksukyvyttömäksi taikka joutuu velkasaneeraukseen tai selvitystilaan; (ii) toinen Osapuoli ei noudata siihen soveltuvia lakeja tai sääntelyä; tai (iii) toinen Osapuoli on syyllistynyt olennaiseen sopimusrikkomukseen, eikä ole korjannut rikkomustaan 30 päivän kuluessa saatuaan tästä kirjallisen ilmoituksen toiselta Osapuolelta (mikäli rikkomus on korjattavissa).
	3. Tämän sopimuksen irtisanomisen tai voimassaolon päättymisen yhteydessä Franchise-yrittäjä on velvoitettu:
1. palauttamaan välittömästi kaiken aineiston, joka sisältää Franchise-antajan Luottamuksellista tietoa tai Konseptiin liittyvää tietoa, mukaan lukien kaikki fyysiset ja digitaaliset kopiot. Franchise-antaja voi vaihtoehtoisesti pyytää Franchise-yrittäjää tuhoamaan edellä mainitun tiedon todennettavasti;
2. lopettamaan välittömästi Tavaramerkkien ja minkä tahansa muun Franchise-antajan omistaman immateriaalioikeuden käytön; ja
3. maksamaan sellaiset maksut, joiden maksuperuste on syntynyt ennen Sopimuksen irtisanomista sekä muut tämän Sopimuksen mukaiset jo erääntyneet maksut.
	1. Ne Sopimuksen ehdot, jotka luonteensa vuoksi on tarkoitettu pysymään voimassa, jäävät voimaan tämän Sopimuksen irtisanomisesta tai päättymisestä huolimatta.

# VASTUUNRAJOITUS

* 1. Kumpikaan Osapuoli ei vastaa toiselle Osapuolelle aiheutuvista epäsuorista tai välillisistä vahingoista.
	2. Tämä vastuunrajoitus ei sovellu Franchise-yrittäjän Sopimuksen kohtien 5 (Immateriaalioikeudet) ja 9 (Salassapitovelvoite ja kilpailukielto) rikkomiseen.

# KOLMANNEN OSAPUOLEN IPR:N LOUKKAUKSET

* 1. Franchise-antaja vakuuttaa ja vastaa siitä, että Tavaramerkkien ja Konseptin Sopimuksen mukainen käyttö ei loukkaa kolmannen osapuolen immateriaalioikeuksia.
	2. Mikäli kolmas osapuoli esittää Franchise-saajaa kohtaan immateriaalioikeusloukkausväitteen koskien Tavaramerkkien tai Konseptin käyttöä Alueella, Franchise-antaja lupaa ryhtyä kustannuksellaan tarvittaviin toimiin vapauttaakseen Franchise-saajan vastuusta. Edellä mainittu Franchise-antajan velvollisuus edellyttää, että Franchise-saaja viipymättä ilmoittaa kirjallisesti Franchise-antajalle esitetystä väitteestä ja antaa Franchise-antajan yksin käyttää vastaajan puhevaltaa sekä antaa Franchise-antajan pyynnöstä ja kustannuksella kaikki saatavissa olevat tarpeelliset tiedot ja avun sekä tarpeelliset valtuutukset.

TAI

Franchise-antaja sitoutuu puolustamaan Franchise-yrittäjää kustannuksellaan, jos Franchise-yrittäjää vastaan esitetään väite siitä, että Tavaramerkit loukkaavat kolmannen osapuolen immateriaalioikeutta. Franchise-antajalle on välittömästi ilmoitettava kirjallisesti tällaisesta kolmannen osapuolen vaatimuksesta ja Franchise-antajalle on annettava yksinomainen vastaajan puhevalta asiassa. Lisäksi Franchise-yrittäjän tulee avustaa Franchise-antajaa antamalla Franchise-antajalle kaikki tarvittava tieto ja valtuutukset asian hoitamiseksi. Mikäli Franchise-yrittäjä on toiminut edellä mainituin tavoin, maksaa Franchise-antaja kolmannelle osapuolelle kaikki oikeusprosessissa maksettavaksi tuomitut tai sovitut korvaukset.

* 1. Jos Tavaramerkit loukkaavat kolmannen osapuolen oikeuksia, Franchise-antaja on velvollinen hankkimaan Franchise-yrittäjälle oikeudet Tavaramerkin käyttöä varten. Jos oikeuksien hankkiminen ei ole mahdollista kohtuullisin keinoin, Franchise-yrittäjän on Franchise-antajan pyynnöstä lopetettava Tavaramerkkien käyttö, kunnes Franchise-antaja on toimittanut Franchise-antajan käyttöön Alueella käytettävät uudet tavaramerkit.
	2. Franchise-yrittäjä ei ole tämän kohdan 12 puitteissa vastuussa vaateista, jotka johtuvat Tavaramerkkien käytöstä tämän Sopimuksen vastaisesti.
	3. Osapuolet sitoutuvat tekemään yhteistyötä Tavaramerkkeihin liittyvissä riidoissa minimoidakseen näistä riidoista syntyvät kulut.

# SOVELLETTAVA LAKI JA RIIDANRATKAISU

* 1. Tähän Sopimukseen sovelletaan Suomen lakia, lukuun ottamatta Suomen lain lainvalintaa koskevia säännöksiä.
	2. Tätä Sopimusta koskevat erimielisyydet pyritään ensisijaisesti ratkaisemaan neuvottelemalla. Mikäli näissä neuvotteluissa ei saavuteta ratkaisua 60 päivän sisällä, tästä Sopimuksesta aiheutuvat riidat ratkaistaan Helsingin käräjäoikeudessa ensimmäisenä asteena.

# MUUT EHDOT

* 1. **Ei edustusoikeutta.** Tällä Sopimuksella ei luoda Osapuolille oikeutta toimia toisen Osapuolen edustajana tai agenttina tai tehdä toista Osapuolta sitovia sopimuksia.
	2. **Sopimuksen siirto.** Franchise-yrittäjällä ei ole oikeutta siirtää tätä Sopimusta tai tämän Sopimuksen mukaisia oikeuksia tai velvollisuuksia kolmannelle osapuolelle ilman Franchise-antajan etukäteen antamaa kirjallista suostumusta.
	3. **Muutokset.** Tätä sopimusta voidaan muuttaa vain kummankin osapuolen allekirjoittamalla kirjallisella sopimuksella.

# SOPIMUSKAPPALEET JA ALLEKIRJOITUKSET

Tätä sopimusta on laadittu kaksi (2) samasanaista kappaletta, yksi kummallekin sopijapuolelle.

**[Franchise-antaja] [Franchise-yrittäjä]**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Liitteet:**